cyanic-selkie/wikianc huggingface dataset:
เป็นนางร้ายมันเสี่ยง เลยลองเลี้ยงลาสต์บอสดูสักตั้ง
อนิเมะ
ในวันที่ 1 ตุลาคม พ.ศ. 2564 มีการประกาศสร้างอนิเมะดัดแปลง ภายหลังมีการเปิดเผยว่าจะเป็นซีรีส์โทรทัศน์ ผลิตโดยสตูดิโอมาโฮฟิล์ม กำกับโดยคูมิโกะ ฮาบาระ เขียนบทโดยเค็นตะ อิฮาระ ออกแบบตัวละครโดยโมโมโกะ มากิอูจิ, เอริ โคจิมะ และยูโกะ โอบะ ดนตรีประกอบบรรเลงโดยนัตสึมิ ทาบูจิ, ฮานาเอะ นากามูระ, มิกิ ซากูไร, ซายากะ อาโอกิ และคานาเดะ ซากูมะ ซีรีส์อนิมะได้ฉายล่วงหน้าทางแพลตฟอร์มสตรีมมิงในวันที่ 24 กันยายน พ.ศ. 2565 และจะตามด้วยการออกอากาศทางโทรทัศน์ในเดือนตุลาคมทางช่อง Tokyo MX, MBS, Wowow, AT-X และ BS-TBS เพลงเปิดชื่อเพลงว่า  ร้องโดยริเอะ ทากาฮาชิ ส่วนเพลงปิดชื่อเพลงว่า  ร้องโดย ACCAMER เมเดียลิงก์ถือครองลิขสิทธิ์เผยแพร่ในภูมิภาคเอเชีย-แปซิฟิก ครันชีโรลถือครองลิขสิทธิ์เผยแพร่นอกทวีปเอเชีย
วัดประชานิยม (จังหวัดกาฬสินธุ์)
วัดประชานิยม ตั้งอยู่เลขที่ ๘๔ ถนนถีนานนท์ อำเภอเมืองกาฬสินธุ์ จังหวัดกาฬสินธุ์ ปัจจุบันมี พระเทพสารเมธี (บัวศรี ชุตินฺธโร) เป็นเจ้าอาวาส เป็นสถานที่ตั้งของ โรงเรียนพระปริยัติสามัญวัดประชานิยม และมหาวิทยาลัยมหามกุฏราชวิทยาลัย วิทยาลัยศาสนศาสตร์เฉลิมพระเกียรติกาฬสินธุ์ ที่ดินที่ตั้งวัดเนื้อที่ ๓๓ ไร่ ๒ งาน ๕๕ ตารางวา ตาม โฉนดที่ดิน เลขที่ ๒๐๒๗
ประวัติ
พื้นที่แต่ก่อนเป็นป่าช้าโคกกลาง ยังไม่มีผู้ใดถือครองเป็นกรรมสิทธิ์ อยู่ห่างจากชุมชน (เทศบาลเมืองกาฬสินธุ์)ประมาณ ๕ ก.ม. ต่อมาในปี ๒๔๘๐ พระสุธรรมคณาจารย์ (หลวงปู่แดง ธมฺมรกฺขิโต) ซึ่งเป็นพระกัมมัฏฐาน ศิษย์หลวงปู่มั่น ภูริทัตโต ได้ธุดงค์มาจากจังหวัดสกลนคร ถึงป่าช้าโคกกลาง เห็นว่าเป็นสถานที่อันสัปปายะ เหมาะแก่การปฏิบัติธรรม จึงหยุดพักปักกลดบำเพญกรรมฐาน ณ ป่าช้าโคกกลาง ตั้งแต่บัดนั้นเป็นต้นมา ในสมัยนั้น อำเภอเมืองกาฬสินธุ์ โดยเฉพาะบริเวณรอบชานเมืองกาฬสินธุ์ ยังไม่มีวัดสาย พระอาจารย์มั่น ภูริทัตโต อยู่เลยแม้แต่วัดเดียว การเข้ามาหยุดพักปักกลดปฏิบัติกรรมฐาน ณ ป่าช้าโคกกลาง ของหลวงปู่แดง จึงเป็นเรื่องแปลกหูแปลกตา ของชาวพุทธบริเวณใกล้เคียง ข่าวการมาของหลวงปู่แดง จึงแพร่กระจายไปอย่างรวดเร็ว ประชาชนพากันหลั่งไหลไปฟังธรรมและปฏิบัติธรรมกับท่านเป็นจำนวนมาก ในลักษณะ “ ตื่น ” พระกรรมฐาน อย่างที่ไม่เคยปรากฏมาก่อน จึงทำให้ป่าช้าโคกกลาง อันปกคลุมไปด้วยต้นไม้นานาชนิด ต้องกลายสภาพเป็นสถานที่อันโล่งเตียนภายใต้ร่มไม้ที่ร่มรื่น เป็นที่สัปปายะเหมาะแก่การปฏิบัติธรรมอย่างที่หลวงปู่แดงคิดในครั้งแรกที่ เดินธุดงค์มาถึงภายในเวลาไม่ถึงครึ่งเดือนการพัฒนาป่าช้าโคกกลางให้เป็นวัด เริ่มต้นขึ้นเมื่อประชาชนผู้มีจิตศรัทธาเลื่อมใสในหลวงปู่แดง ประกอบด้วย นายเปรื่อง ยลถวิล,นายภา ยลพันธ์, นายภู ฆารกุล, นายอื๊ด ฆารกุล, นางทองดำ ทองทวี, ได้ร่วมกันจับจองที่ดินแห่งนี้ (ป่าช้าโคกกลาง) แล้วถวายเป็นศาสนสมบัติเพื่อสร้างเป็นวัด โดย เจ้าประคุณสมเด็จพระมหาวีรวงศ์ (พิมพ์ ธมฺมธโร) วัดพระศรีมหาธาตุ กรุงเทพมหานคร ให้นามว่า “ วัดประชานิยม ” ได้รับพระราชทานวิสุงคามสีมาเมื่อวันที่ ๒๔ กุมภาพันธ์ ๒๔๙๘
ไออ้อน ไจแอนท์ หุ่นเหล็กเพื่อนยักษ์ต่างโลก
หุ่นเหล็กเพื่อนยักษ์ต่างโลก (The Iron Giant) เคยออกฉายในปี พ.ศ. 2542 จำหน่ายโดย วอร์เนอร์บราเธอร์ส เพลงประกอบโดย Michael Kamen กำกับภาพยนตร์โดย แบรด เบิร์ด
เนื้อเรื่องย่อ
ในเดือน ตุลาคม ค.ศ. 1957 หุ่นเหล็กได้ตกลกมาสู่โลกมนุษย์ ครั้งนั้นมี เด็กชายที่ชื่อว่า โฮการ์ธ เขาได้มาพบกับหุ่นเหล็กขนาดยักษ์แถวโรงไฟฟ้า มันชอบแต่กินเศษเหล็ก แล้วเขาไปโดนไฟฟ้าช๊อต โฮการ์ธ ได้ตัดใจที่จะไปช่วยเหลือหุ่นยนตร์ยักษ์ โฮการ์ธไม่อยู่บ้าน แม่ของเขาจึงตกใจมาก และออกมารับโฮการ์ธกลับบ้าน
โฮการ์ธได้เล่าเรื่องหุ่นเหล็กยักษ์ให้ฟัง แต่แม่ของโฮการ์ธนั้นไม่สนใจคำพูดของโฮการ์ธเลย ต่อมาโฮการ์ธได้เอาเศษเหล็กชิ้นหนึ่งมา พร้อมกับกล้องถ่ายของเขา โฮการ์ธได้เห็นก็ตกใจมาก จนวิ่งหนี และไปพลัดชนกับต้นไม้ เมื่อถึงเวลากลับบ้าน โฮการ์ธ ห้ามไม่ให้ตามเขากลับที่บ้าน เพราะจะทำให้ชาวเมืองตกใจกันไปใหญ่ แต่หุ่นยักษ์ไม่ยอมฟัง เลยตามเขาไป และหุ่นยักษ์ตัวนี้ได้มาพบกับทางรถไฟเข้า  นึกว่าเป็นของกิน โฮการ์ธจึงห้ามมิให้หุ่นยักษ์มากินทางรถไฟ รถไฟคันนี้ได้ไปชนตัวของหุ่นยักษ์กระจัดกระจาย ลงสู่พื้นดิน โฮการ์ธได้ตัดสินใจเอาหุ่นเหล็กยักษ์กลับบ้านทันที  หุ่นเหล็กได้ซ่อมแซมตัวเองจนไม่สมบูรณ์ คือมือ โฮการ์ธได้เปิดประตูพบ เค้นท์ แมนส์ลี่ ซึ่งเป็นศัตรูของ หุ่นเหล็กยักษ์ และ โฮการ์ธ
แล้วซึ่งหุ่นยักษ์ที่จะไปหาเศษเหล็กตามเมืองต่างๆของ ร็อกเวลส์ โฮการ์ธเป็นคนคอยสังเกตดู หุ่นยักษ์ได้ดีใจเห็นเศษเหล็กที่เยอะในลานเศษเหล็กของ ดีน แม็คค็อปปิ้น แล้วก็หุ่นยักษ์ได้พลาดไปกัดรถเปิดแตรเข้า หาทางที่จะปิดแตรแต่ไม่สำเร็จ และโยนทิ้งจนระเบิด ดีนตกใจได้ยินเสียงจนออกมาข้างนอก ดีนได้พบหุ่นยักษที่กินเศษเหล็กของเขา โฮการ์ธได้อธิบายว่าเขาไม่ทำร้าย มีนิสัยกับเด็กเล็ก โฮการ์ธได้ขอร้องดีนว่าให้หุ่นยักษ์ตัวนี้อยู่ในเศษเหล็กนี้ ดีนได้พูดว่า ให้อยู่ได้คืนเดียวเท่านั้น
โฮการ์ธและหุ่นยักษ์พบกวาง หุ่นยักษ์ได้แตะเต้ากวางตัวนี้ กวางได้ดมกลิ่น และกวางได้หนีไป ทั้งคู่ได้ยินเสียงปืนจากนายพราน 2 คน หุ่นยักษ์ได้เห็นกวางตายจนน่าสงสาร โฮการ์ธได้สอนว่ามันตายแล้วมันได้ฆ่าด้วยปืนนั้น และตาของหุ่นยักษ์เริ่มมีระบบป้องกันตัวจากอาวุธอันตราย โฮการ์ธได้มองเห็นความผิดปกติของตาของหุ่น และตาก็หายเป็นเหมือนเดิม ในตอนกลางคืน โฮการ์ธได้สอนเรื่องความตายเรื่องต่างๆให้หุ่นเหล็กยักษ์ฟัง
ในลานที่เก้บเศษเหล็กของดีน แม็คค็อปปิ้น โฮการ์ธได้เล่นกับหุ่นยักษ์โดยการปราบหุ่นยักษ์ที่เล่นบทว่าเป็นอะโตโม่ หุ่นยักษ์ไม่ชอบเป็นอะโตโม่ลย เขาอยากจะเป็นซูเปอร์แมนมากกว่า มันได้เห็นปืนทำให้ตาเกิดอาการเปลี่ยนแปลงการทำลายล้าง ดีนปกป้องโฮการ์ธที่ไม่รู้ว่ามันเป็นหุ่นทำลายล้าง มันเสียใจมากมันเลยวิ่งหนีไป โฮการ์ธได้ตามหุ่นยักษ์ตัวนั้น ดีนได้ตรวจสอบที่ปืนของเล่นว่ามันมีระบบป้องกันตัว ดีนได้ใช้จักรยานยนต์มารับให้โฮการ์ธนั่ง
เด็กทั้ง 2 คน เห็นหุ่นยักษ์กำลังเศร้าโศกด้วยใบหน้าเศร้าสร้อย ทำให้เด็ก 2 คน ตกลงไปจากตึกที่สูง หุ่นยักษ์ได้ช่วยเหลือเด็กไว้ทันด้วยมือของมัน
ประชาชนในร็อกเวลล์ต่างได้ยินดียิ่งที่เห็นหุ่นยักษ์ได้ช่วยเหลือเด็ก 2 คนไว้ได้อย่างปลอดภัย เค้นท์ แมนส์ลี่ได้มันเข้าพร้อมกับกองทัพทหารด้วยรถถังเพื่อที่จะจัดการกับหุ่นยักษ์ คราวนี้ได้เปลี่ยนเป็นหุ่นทำลายล้าง บ้านเมืองระส่ำระสายไปทั่ว
เค้นท์ แมนส์ลี่ ดูหน้าของหุ่นยักษ์ เขาคิดว่า หุ่นยักษ์ตัวนี้จะทำร้ายเขา เขาทนไม่ได้เลยสั่งให้ยิงจรวดทำลายล้างโลก
หุ่นยักษ์ได้สละชีวิตของตัวเองเพื่อช่วยเหลือ ชาวเมืองร็อกเวล ที่บ้านของโฮการ์ธ เขาได้รู้สึกเป็นห่วงหุ่นตัวนั้น และทันใดนั้นก็มีแสงปรากฏออกมาจากหน้าต่างคือเศษเหล็กของหุ่นยักษ์ที่กำลังจะไปซ่อม โฮการ์ธได้เปิดหน้าต่างออก ร่างของหุ่นยักษ์ตกในน้ำแข็ง ในไอซ์แลนด์ และหัวของหุ่นตัวนี้ก็เชิดขึ้นพร้อมใบหน้าอันยิ้มแย้ม
ผู้พากย์เสียงตัวละคร
เป็นเจ้าของศิลปินลานเก็บขยะ
เลียนแบบเธอ
"เลียนแบบเธอ" เป็นซิงเกิลในปี พ.ศ. 2551 ของศิลปินวงด็อกเตอร์ ฟู จากอัลบั้ม ไม่ใช่เทวดา ประพันธ์คำร้องโดย ประตูสีชา แต่งทำนองและเรียบเรียงโดย ชัยวัฒน์ บุญรอด ออกจำหน่ายในวันที่ 17 มกราคม พ.ศ. 2551
การตอบรับ
เพลง เลียนแบบเธอ ได้อันดับ 12 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 มีนาคม พ.ศ. 2551 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สาทิตย์ วงศ์หนองเตย
สาทิตย์ วงศ์หนองเตย อดีตรัฐมนตรีประจำสำนักนายกรัฐมนตรี อดีตกรรมการบริหารพรรคประชาธิปัตย์ และ สมาชิกสภาผู้แทนราษฎรจังหวัดตรังหลายสมัย
ประวัติ
นายสาทิตย์ วงศ์หนองเตย เกิดวันที่ 23 เมษายน พ.ศ. 2504 ที่อำเภอห้วยยอด จังหวัดตรัง มีชื่อเล่นว่า "ตาล" เป็นบุตรของประสิทธิ์ กับสมปอง วงศ์หนองเตย โดยเป็นชาวไทยเชื้อสายจีนฮากกาหรือแคะ โดยบรรพบุรุษมาจากเมืองหลินชวน มณฑลเจียงซี จบการศึกษาระดับมัธยมศึกษาจากโรงเรียนวิเชียรมาตุ, ระดับปริญญาตรี สาขาสังคมวิทยาและมานุษยวิทยา จากคณะมนุษยศาสตร์และสังคมศาสตร์ มหาวิทยาลัยสงขลานครินทร์ (ร่วมรุ่นกับ พรทิวา ศักดิ์ศิริเวทย์กุล) เมื่อปีการศึกษา พ.ศ. 2525 และระดับปริญญาโท จากคณะรัฐประศาสนศาสตร์ สถาบันบัณฑิตพัฒนบริหารศาสตร์ (เกียรตินิยมอันดับ 1) เมื่อปี พ.ศ. 2535 มีน้องชายชื่อ นายสาวุฒิ วงศ์หนองเตย เป็นผู้พิพากษาสมทบในศาลแรงงานภาค 9 (ฝ่ายนายจ้าง) และนายสาทร วงศ์หนองเตย
ข้าราชการการเมือง
นายสาทิตย์ เคยดำรงตำแหน่ง เลขานุการรัฐมนตรีประจำสำนักนายกรัฐมนตรี (นายอภิสิทธิ์ เวชชาชีวะ) ในสมัยรัฐบาลชวน 2 (พ.ศ. 2540 - พ.ศ. 2543) ต่อมาในปลายปี พ.ศ. 2551 พรรคประชาธิปัตย์สามารถเป็นแกนนำจัดตั้งรัฐบาล นายสาทิตย์ วงศ์หนองเตย ได้รับการแต่งตั้งให้ดำรงตำแหน่ง รัฐมนตรีประจำสำนักนายกรัฐมนตรี รับผิดชอบดูแลสำนักงานปลัดสำนักนายกรัฐมนตรี กรมประชาสัมพันธ์ สำนักงานคณะกรรมการกฤษฎีกา และบริษัท อสมท. จำกัด (มหาชน)
ในปี พ.ศ. 2552 สื่อมวลชนประจำทำเนียบได้ตั้งฉายาให้รัฐบาลและรัฐมนตรี โดยนายสาทิตย์ ได้รับฉายาว่า "กริ๊ง...สิงสื่อ" อันเนื่องมาจากการโทรศัพท์ถึงสื่อมวลชนเพื่อชี้นำทิศทางการนำเสนอข่าวหลายครั้ง
สมาชิกสภาผู้แทนราษฎร
นายสาทิตย์ ได้รับเลือกตั้งเป็นสมาชิกสภาผู้แทนราษฎรจังหวัดตรังหลายสมัย ในปี พ.ศ. 2538, 2539, 2544, 2548, 2550, 2554 และ 2562
กรรมการพรรคการเมือง
นายสาทิตย์ เคยดำรงตำแหน่ง โฆษกพรรคประชาธิปัตย์ ช่วง ปี พ.ศ. 2541 - พ.ศ. 2544 และในปี พ.ศ. 2554 ได้ดำรงตำแหน่งเป็น กรรมการบริหารพรรคประชาธิปัตย์ ต่อมาเขาได้ลาออกจากตำแหน่งกรรมการบริหารพรรค เมื่อวันที่ 29 ตุลาคม พ.ศ. 2556 เพื่อเข้าร่วมกิจกรรมทางการเมืองกับกลุ่ม กปปส.
ตำแหน่งอื่น
นายสาทิตย์ เคยได้รับแต่งตั้งเป็น ประธานคณะกรรมการประสานงานพรรคร่วมฝ่ายค้าน (ประธานวิปฝ่ายค้าน) ปี พ.ศ. 2548 - 24 กุมภาพันธ์ 2549 ต่อมาภายหลังการเลือกตั้ง 23 ธันวาคม พ.ศ. 2550 และมีการจัดตั้งรัฐบาลนายสมัคร สุนทรเวช พรรคประชาธิปัตย์ที่เป็นฝ่ายค้านพรรคเดียวได้ประกาศจัดตั้ง รัฐบาลเงา หรือ ครม.เงา ขึ้น ในเดือนกุมภาพันธ์ พ.ศ. 2551 และ นายสาทิตย์ วงศ์หนองเตย ได้รับเลือกจากที่ประชุมพรรค ให้ทำหน้าที่ รัฐมนตรีว่าการกระทรวงเทคโนโลยีสารสนเทศและการสื่อสารเงา
วิกฤตการณ์การเมืองไทย พ.ศ. 2556–2557
ในวิกฤตการณ์การเมืองไทย พ.ศ. 2556–2557 นายสาทิตย์เป็นหนึ่งใน 9 ส.ส.พรรคประชาธิปัตย์ที่ลาออกจากการเป็นสมาชิกพรรคและกรรมการบริหารพรรค และเข้าเป็นหนึ่งในแกนนำ กปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข) โดยมีบทบาทเป็นผู้ดูแลเรื่องการจัดการชุมนุมและการบริหารเวทีปราศรัยทั้งหมด จนถูกเรียกขานว่าเป็น "ผู้ใหญ่บ้านราชดำเนิน" หรือ "ผู้ใหญ่สาทิตย์" เช่นเดียวกับ นายสุเทพ เทือกสุบรรณ ซึ่งถูกเรียกขานว่า "กำนันสุเทพ" หรือ "ลุงกำนัน" อีกทั้งเมื่อมีการเคลื่อนไหวผู้ชุมนุมไปตามที่ต่าง ๆ นายสาทิตย์ไม่เคยไปเลยซึ่งต่างจากแกนนำคนอื่น ๆ เนื่องจากต้องดูแลสถานที่ชุมนุมหลัก
ในวันที่ 14 พฤษภาคม พ.ศ. 2557 จากการชุมนุมในครั้งนี้ ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย โดยนายสาทิตย์เป็นผู้ต้องหาหมายเลขที่ 2
มนัสนันท์ พันเลิศวงศ์สกุล
มนัสนันท์ พันเลิศวงศ์สกุล (เกิด 4 เมษายน พ.ศ. 2526) ชื่อเล่น โดนัท เป็นนักแสดง ผู้กำกับ ผู้จัดละครชาวไทย มีผลงานเด่นจากละครเรื่องโจรปล้นใจ รับบท “มธุมาส“ ดงผู้ดี รับบท “บุหงา“ ดอกส้มสีทอง รับบท “คุณดี๋“ เลือดมังกร ตอน กระทิง รับบท “โบตั๋น“ เวียงร้อยดาว รับบท “เวียงแก้ว“
ประวัติ
มนัสนันท์ พันเลิศวงศ์สกุล เกิดเมื่อวันที่ 4 เมษายน พ.ศ. 2526 ที่อำเภอนครไทย จังหวัดพิษณุโลก เป็นบุตรของ บัญฑิต พันเลิศวงศ์สกุล และ เบ็ญจวรรณ อมรวิริยะโกศล มนัสนันท์มีพี่น้อง 2 คนชื่อ การ์ตูน และ น้ำตาล มนัสนันท์จบการศึกษาในระดับประถมจาก โรงเรียนอุดมดรุณี จบการศึกษาในระดับมัธยมจาก โรงเรียนสตรีนนทบุรี และสำเร็จการศึกษาระดับปริญญาตรี คณะศิลปกรรมศาสตร์ มหาวิทยาลัยศรีนครินทรวิโรฒ เอกการแสดงและกำกับการแสดง มนัสนันท์สมรสกับ ตาม จำนงค์อาษา เมื่อวันที่ 9 พฤศจิกายน พ.ศ. 2562
มนัสนันท์ เริ่มเข้าวงการบันเทิงจากการแสดงมิวสิกวีดีโอเพลง ไม่มีวันแพ้ ของวงพอส และเพลง ปิดตา ของวงปลื้ม ในปี 2543 และโด่งดังเป็นที่รู้จักในวงกว้างจากบท มธุมาส ในละครซีรีส์เรื่อง โจรปล้นใจ ในปี 2546 และบท บุหงา ในละครเรื่อง ดงผู้ดี ในปี 2552
ในปี 2560 เดือนกุมภาพันธ์ มนัสนันท์เข้ารับการตรวจเลือดจากที่เคยเป็นโรคไข้เลือดออก และพบว่า ป่วยเป็นโรค แพ้ภูมิตัวเอง (Systemic Lupus Erythematosus - SLE) หรือ โรคพุ่มพวง ในปี 2563 มนัสนันท์ได้มีการนำเหตุการณ์ที่พบเจอจากการป่วยมาเป็นแรงบันดาลใจ และ เขียนเป็นบทละครเรื่อง พฤษภา-ธันวา รักแท้แค่เกิดก่อน ในบางส่วน
หลังจากพักงานถ่ายละครและผันตัวมาเป็นผู้กำกับละคร ปัจจุบันมนัสนันท์วางแผนที่จะกลับมาเล่นละครควบคู่ไปกับการกำกับละคร
ซีลทีมซิกซ์
เดฟกรูและกองทัพบกที่คล้ายกัน, กองกำลังเดลตา เป็นหน่วยภารกิจพิเศษระดับ 1 ของทหารสหรัฐ ซึ่งทำหน้าที่ปฏิบัติการภารกิจที่ซับซ้อน, เป็นความลับทางราชการ และอันตรายที่สุด ซึ่งบังคับบัญชาโดยคณะผู้บัญชาการแห่งชาติ เดฟกรูดำเนินภารกิจพิเศษต่าง ๆ เช่น การต่อต้านการก่อการร้าย, การชิงตัวประกัน, การลาดตระเวนพิเศษ และการปฏิบัติภารกิจโดยตรง (การปะทะระยะใกล้ หรือปฏิบัติการรุกขนาดเล็ก) ซึ่งมักจะปะทะกับเป้าหมายที่มีค่าสูง
ประวัติ
ต้นกำเนิดของเดฟกรูอยู่ในหน่วยซีลทีมซิกซ์ ซึ่งเป็นหน่วยที่สร้างขึ้นจากผลพวงของปฏิบัติการกรงเล็บอินทรี ในช่วงวิกฤตการณ์ตัวประกันอิหร่านใน ค.ศ. 1979 ริชาร์ด มาร์ซินโก ได้เป็นหนึ่งในสองผู้แทนกองทัพเรือสหรัฐสำหรับกองกำลังเฉพาะกิจคณะเสนาธิการร่วมที่รู้จักกันในชื่อ "ชุดต่อต้านก่อการร้าย" (Terrorist Action Team, TAT) วัตถุประสงค์ของทีเอทีคือเพื่อพัฒนาแผนการปลดปล่อยตัวประกันชาวอเมริกันที่ถูกจับในประเทศอิหร่าน โดยหลังจากเกิดความย่อยยับที่ฐานเดสเสิร์ตวันในประเทศอิหร่านแล้ว กองทัพเรือก็ได้เล็งเห็นถึงความจำเป็นที่จะต้องมีหน่วยต่อต้านการก่อการร้ายเต็มเวลา และมอบหมายให้มาร์ซินโกออกแบบและพัฒนา
มาร์ซินโกเป็นผู้บังคับบัญชาคนแรกของหน่วยใหม่นี้ ซึ่งในขณะนั้นมีทีมซีลเพียงสองทีมคือซีลทีมวัน และซีลทีมทู มาร์ซินโกตั้งชื่อหน่วยซีลทีมซิกซ์เพื่อสร้างความสับสนให้แก่หน่วยสืบราชการลับของสหภาพโซเวียตกับจำนวนทีมซีลที่มีอยู่จริง แพลงก์โอนเนอร์ของหน่วย (สมาชิกผู้ก่อตั้ง) ได้รับการสัมภาษณ์และคัดเลือกโดยมาร์ซินโกจากทั่วชุมชนทีมทำลายใต้น้ำ/ซีล ซีลทีมซิกซ์ได้รับหน้าที่อย่างเป็นทางการในเดือนพฤศจิกายน ค.ศ. 1980 และโปรแกรมการฝึกการทำงานที่เข้มข้นและก้าวหน้า ทำให้หน่วยพร้อมปฏิบัติภารกิจในอีกหกเดือนต่อมา ซีลทีมซิกซ์กลายเป็นหน่วยกู้ภัยตัวประกันและต่อต้านการก่อการร้ายชั้นนำของกองทัพเรือสหรัฐ ซึ่งได้รับการเปรียบเทียบกับกองกำลังเดลตาชั้นยอดของกองทัพบกสหรัฐ มาร์ซินโกตำแหน่งผู้บัญชาการหน่วยซีลทีมซิกซ์เป็นเวลาสามปีตั้งแต่ ค.ศ. 1980 ถึงเดือนกรกฎาคม ค.ศ. 1983 แทนที่จะเป็นผู้บังคับบัญชาสองปีในกองทัพเรือในเวลานั้น ซีลทีมซิกซ์เริ่มต้นด้วยมือปืน 75 นาย อ้างอิงจากมาร์ซินโก เงินสมทบการฝึกอาวุธยุทธภัณฑ์ประจำปีนั้นสูงกว่าของเหล่านาวิกโยธินสหรัฐฯทั้งหมด หน่วยนี้มีทรัพยากรไม่จำกัดในการทำลายล้าง ใน ค.ศ. 1984 มาร์ซินโกและสมาชิกหนึ่งโหลของซีลทีมซิกซ์จะก่อตั้ง "เรดเซลล์" (หรือที่เรียกว่าโอพี-06ดี) ซึ่งเป็นหน่วยพิเศษที่ออกแบบมาเพื่อทดสอบความมั่นคงของการเข้าประจำตำแหน่งทางทหารของอเมริกา
ใน ค.ศ. 1987 ซีลทีมซิกซ์ถูกยุบ และมีการจัดตั้งหน่วยใหม่ที่ชื่อ "กองพัฒนาสงครามพิเศษทางเรือ" ซึ่งโดยพื้นฐานแล้วเป็นผู้สืบทอดของซีลทีมซิกซ์ เหตุผลในการยุบนั้นมีหลายประการ แต่ชื่อซีลทีมซิกซ์มักใช้ในการอ้างอิงถึงเดฟกรู
ข้อโต้เถียง
หลังจากการสอบสวนสองปีโดยดิอินเทอร์เซปต์ มีการเปิดเผยรายงานใน ค.ศ. 2017 โดยกล่าวหาซีลทีมซิกซ์และผู้บังคับบัญชาในการใช้ในทางที่ผิด, ความผิดทางอาญา และการปกปิด การสอบสวนดังกล่าวรวมถึงการสัมภาษณ์สมาชิกและเจ้าหน้าที่จำนวนมากของหน่วย ซึ่งเล่าถึงการมีส่วนร่วมของกลุ่มในการใช้ในทางที่ผิด รวมถึงสิ่งที่สมาชิกบางคนถูกอธิบายว่าเป็นอาชญากรรมสงคราม ซึ่งบรรดาอดีตสมาชิกหน่วยและเจ้าหน้าที่กล่าวว่าผู้บังคับบัญชายอมรับและปกปิดในการใช้ในทางที่ผิด
การรับสมัคร, การคัดเลือก และการฝึก
ในช่วงแรก ๆ ของการก่อซีลทีมซิกซ์นั้น มาร์ซินโกมีกรอบเวลาหกเดือนในการสร้างทีม ซึ่งหากเขาล้มเหลวในการทำเช่นนั้น โครงการดังกล่าวจะถูกยกเลิก ด้วยเหตุนี้ มาร์ซินโกจึงมีเวลาเพียงเล็กน้อยในการสร้างหลักสูตรการคัดเลือกที่เหมาะสมซึ่งเทียบเท่ากับกระบวนการของกองกำลังเดลตา เพื่อแก้ไขปัญหานี้ การรับสมัครได้รับการคัดเลือกหลังจากประเมินบันทึกกองทัพเรือ ตามด้วยการสัมภาษณ์รายบุคคล โดยแรกเริ่มเดิมที ผู้สมัครมาจากทีมซีลชายฝั่งตะวันออกกับชายฝั่งตะวันตก และทีมทำลายใต้น้ำเท่านั้น
แม้ว่าการฝึกและการรับสมัครส่วนใหญ่จะเป็นความลับทางราชการ แต่ก็มีข้อกำหนดและการฝึกออกกำลังบางอย่างที่ขณะนี้เป็นความรู้สาธารณะ ข้อกำหนดในการสมัครเดฟกรูระบุว่าผู้สมัครจะต้องเป็นเพศชาย อายุ 21 ปีขึ้นไป เคลื่อนกำลังประจำการรบอย่างน้อย 2 ครั้งในการมอบหมายงานก่อนหน้า และเหมาะสมสำหรับปกปิดความลับ ผู้สมัครมาจากทีมหน่วยซีลชายฝั่งตะวันออก/ตะวันตก, ทีมยานพาหนะจัดส่งซีล (SDV), ทีมปฏิบัติการพิเศษทางเรือ, ทีมหน่วยทำลายล้างวัตถุระเบิด (EOD) ของกองทัพเรือ และหน่วยเสนารักษ์ลาดตระเวนสะเทินน้ำสะเทินบกพิเศษของกองทัพเรือ ผู้สมัครจะต้องได้รับการตรวจร่างกาย, การทดสอบทางจิตวิทยา จากนั้นจึงเข้ารับการสัมภาษณ์เพื่อพิจารณาว่าเหมาะสมสำหรับการมอบหมายงานให้กองพัฒนาสงครามพิเศษทางเรือหรือไม่ ผู้ที่ผ่านกระบวนการสรรหาที่เข้มงวดจะเข้าร่วมหลักสูตรการคัดเลือกและฝึกแปดเดือนกับแผนกฝึกของหน่วยที่เรียกว่า "กรีนทีม" ซึ่งมีอัตราการออกจากหลักสูตรการฝึกสูง ปกติประมาณ 50 เปอร์เซ็นต์ โดยในหลักสูตรคัดเลือกหนึ่งหลักสูตรจากผู้สมัครเดิม 20 นาย มี 12 นายสำเร็จหลักสูตร ผู้สมัครทุกคนจะได้รับการดูแลอย่างใกล้ชิดโดยผู้สอนของเดฟกรู และประเมินว่ามีความเหมาะสมที่จะเข้าร่วมหมู่คณะหรือไม่ ฮาวเวิร์ด อี. วอสดิน อดีตสมาชิกของซีลทีมซิกซ์กล่าวในการให้สัมภาษณ์ ค.ศ. 2011 ว่ามี 16 คนสมัครหลักสูตรคัดเลือกซีลทีมซิกซ์ และได้รับการยอมรับสองคน ผู้ที่ไม่ผ่านการคัดเลือกจะกลับไปการมอบหมายก่อนหน้า และสามารถลองได้อีกในอนาคต
เช่นเดียวกับหน่วยปฏิบัติการพิเศษทุกหน่วยที่มีตารางการฝึกที่เข้มข้นและมีความเสี่ยงสูง ซึ่งอาจมีผู้บาดเจ็บสาหัสและเสียชีวิตได้ โดยซีลทีมซิกซ์/เดฟกรูได้สูญเสียผู้ปฏิบัติงานหลายนายระหว่างการฝึก รวมถึงอุบัติเหตุร่มชูชีพและอุบัติเหตุการฝึกยุทธวิธีการต่อสู้ระยะใกล้ ซึ่งสันนิษฐานว่ากระบวนการประเมินของหน่วยสำหรับผู้สมัครใหม่ที่มีศักยภาพ จะแตกต่างจากที่ผู้ปฏิบัติการหน่วยซีลมีประสบการณ์ในอาชีพก่อนหน้า และการฝึกส่วนใหญ่จะทดสอบความสามารถทางจิตใจของผู้สมัครมากกว่าสภาพร่างกายของเขา ผู้สมัครทุกคนที่ได้รับการคัดเลือกจะสำเร็จขั้นตอนการฝึกอบรมขั้นสูงของตน ทั้งการฝึกการทำลายล้างใต้น้ำขั้นพื้นฐาน/ซีล, การฝึกพลประจำยานลำน้ำสงครามพิเศษ, การฝึกหน่วยเสนารักษ์ลาดตระเวนสะเทินน้ำสะเทินบกพิเศษ, การฝึกอีโอดีของกองทัพเรือ หรือโรงเรียนสอนประดาน้ำของกองทัพเรือ
ผู้สมัครจะต้องผ่านหลักสูตรการฝึกขั้นสูงที่หลากหลายซึ่งนำโดยผู้สอนที่เป็นพลเรือนหรือทหาร สิ่งเหล่านี้รวมถึงการปีนเขาแบบอิสระ, การสงครามทางบก, เทคนิคการต่อสู้ด้วยมือเปล่าขั้นสูง, การขับขี่เชิงรับและเชิงรุกขั้นสูง, การประดาน้ำขั้นสูง, การสื่อสาร ตลอดจนการฝึกการเอาตัวรอด, การหลบหลีกข้าศึก, การต่อต้าน และการหนีออกจากแนวข้าศึก ซึ่งผู้สมัครจะได้รับการสอนปลดล็อกกุญแจรถยนต์, ประตู และตู้นิรภัย ผู้สมัครทุกคนต้องปฏิบัติการในระดับสูงสุดระหว่างการคัดเลือก และผู้สอนประจำหน่วยจะประเมินผู้สมัครในระหว่างกระบวนการฝึก ผู้สมัครที่ได้รับการคัดเลือกจะได้รับมอบหมายให้เป็นหนึ่งในกองพัฒนายุทธวิธีและประเมินผล ซึ่งต่างจากทีมซีลทั่วไป ผู้ปฏิบัติการซีลทีมซิกซ์สามารถเข้าร่วมหลักสูตรทางทหารอื่น ๆ เกือบทั้งหมดเพื่อรับการฝึกเพิ่มเติม โดยขึ้นอยู่กับข้อกำหนดของหน่วย
เช่นเดียวกับกองกำลังเดลตา การฝึกการเป็นนักแม่นปืนด้วยกระสุนจริงทั้งในการต่อสู้ระยะไกลและระยะประชิดนั้นกระทำโดยนักเรียนคนอื่น ๆ นั้นใช้บทบาทเป็นตัวประกัน เพื่อช่วยสร้างความไว้วางใจระหว่างกันของผู้สมัคร
ทั้งนี้ เดฟกรูฝึกและปฏิบัติการร่วมกับหน่วยกองกำลังพิเศษจากประเทศอื่น ๆ เช่น หน่วยปฏิบัติการพิเศษทางอากาศ และหน่วยปฏิบัติการพิเศษทางเรือของสหราชอาณาจักร, กรมปฏิบัติการพิเศษทางอากาศ และกรมคอมมานโดที่ 2 ของออสเตรเลีย, หน่วยลาดตระเวนกองเสนาธิการของอิสราเอล และกองกำลังเฉพาะกิจร่วมที่ 2 ของแคนาดา
โครงสร้าง
เดฟกรูแบ่งออกเป็นกองทหารสายรหัสสี ได้แก่:
แต่ละกองทหารจู่โจมซึ่งมักจะนำโดยนาวาโท (O-5) แบ่งออกเป็นสามกองทหารของหน่วยซีลที่เข่าร่วม ซึ่งมักเรียกว่าผู้จู่โจม กองทหารแต่ละกองเหล่านี้ได้รับคำสั่งจากนายทหารชั้นสัญญาบัตรอาวุโส ซึ่งมักจะเป็นนาวาตรี (O-4) หัวหน้ากองทหารยังทำหน้าที่เป็นที่ปรึกษาให้แก่ผู้บังคับกองทหาร และเป็นหน่วยซีลที่เข่าร่วมสูงสุดในกองทหาร โดยปกติแล้วจะเป็นพันจ่าเอก (E-9) กองทหารเดฟกรูแบ่งออกเป็นทีมที่เล็กกว่า โดยกองทหารแต่ละกองมีสมาชิกประมาณ 16 นาย และนำโดยนายทหารชั้นสัญญาบัตรอาวุโส รวมทั้งหัวหน้ากองทหาร ทีมจู่โจมแต่ละทีมนำโดยหน่วยซีลอาวุโส ซึ่งมักจะเป็นพันจ่าโท (E-8) และบางครั้งเป็นพันจ่าตรี (E-7) ส่วนที่เหลือของทีมเหล่านี้เต็มไปด้วยพันจ่าตรี (E-7), จ่าเอก (E-6), และจ่าโท (E-5) โดยสมาชิกแต่ละนายที่มีบทบาทตามลำดับ
แต่ละกองทหารจู่โจมก็มีชื่อเล่นเฉพาะเช่นกัน ตัวอย่าง ได้แก่ โกลด์สควอดรอนส์ครูเซเดอส์, เรดสควอดรอนส์อินเดียนส์, บลูสควอดรอนส์ไพเรตส์, ซิลเวอร์สควอดรอนส์เฮดฮันเตอส์ และเกรย์สควอดรอนส์ไวกิงส์ ทั้งนี้ กองทหารจู่โจมได้รับการสนับสนุนจากกำลังพลสนับสนุนที่หลากหลาย รวมถึงนักเข้ารหัสลับ, นักสื่อสาร, ช่างเทคนิคของหน่วยทำลายล้างวัตถุระเบิด, คนจูงสุนัข และบางครั้งเป็นนักขับเครื่องบินจากฝูงบินยุทธวิธีพิเศษที่ 24 ของกองทัพอากาศสหรัฐ ซึ่งเป็นหน่วยย่อยของกองบัญชาการร่วมปฏิบัติการพิเศษ กองทัพอากาศ
ตามรายงานของสำนักงานตรวจสอบอิสระของรัฐสภาเกี่ยวกับหน่วยปฏิบัติการพิเศษ ในปีงบประมาณ 2014 เดฟกรูมีตำแหน่งที่อนุมัติทั้งหมด 1,787 ตำแหน่ง โดย 1,342 เป็นทหาร และ 445 เป็นพลเรือน
หน้าที่และความรับผิดชอบ
ภารกิจเต็มรูปแบบของเดฟกรูเป็นความลับทางราชการ แต่คิดว่าจะรวมถึงการชิงโจมตีก่อน, ปฏิบัติการต่อต้านการก่อการร้ายในเชิงรุก, การต่อต้านการแพร่ขยายอาวุธ (ความพยายามในการป้องกันการแพร่กระจายของอาวุธธรรมดาและอาวุธที่มีอำนาจทำลายล้างสูง) รวมถึงการกำจัดหรือการเอากลับคืนเป้าหมายที่มีค่าสูง (HVT) จากประเทศที่มุ่งร้าย เดฟกรูเป็นหนึ่งในหน่วยภารกิจพิเศษของสหรัฐที่อนุญาตให้ใช้ปฏิบัติการชิงโจมตีก่อนกับผู้ก่อการร้ายและยุทโธปกรณ์ของพวกเขา
เดอะเวิร์กกิงส์ออฟเดอะโซล
เดอะเวิร์กกิงส์ออฟเดอะโซล (The Workings of The Soul) เป็นสตูดิโออัลบั้มเดี่ยวชุดแรกของ ณฐพล ศรีจอมขวัญ มือเบสวง พีโอพี และ กรู๊ฟไรเดอร์ส วางจำหน่ายเมื่อปี พ.ศ. 2549 ภายใต้สังกัดสไปซีดิสก์
Nepenthes vieillardii
Nepenthes vieillardii ( ได้ชื่อตาม Eugène Vieillard ผู้เก็บต้นไม้จากนิวแคลิโดเนียและ Tahiti ระหว่าง ค.ศ. 1861 ถึง 1867) เป็นหม้อข้าวหม้อแกงลิงถิ่นเดียวของนิวแคลิโดเนีย กระจายไปทางฝั่งตะวันออกมากกว่าหม้อข้าวหม้อแกงลิงชนิดอื่น มีถิ่นอาศัยในป่าแล้งเขตร้อน
พบว่ายุงในสกุล Tripteroides แพร่พันธุ์ในหม้อของพืชชนิดนี้
ฮอบบิท (แก้ความกำกวม)
ฮอบบิท สามารถหมายถึง
ศูนย์รับเรื่อง
ศูนย์รับเรื่อง (call centre หรือ call center) เป็นสำนักงานกลางที่มีไว้รับเรื่องหรือเป็นสื่อกลางที่เข้ามาทางโทรศัพท์เป็นจำนวนมาก การโทรศัพท์เข้ามา ทางบริษัทได้หาเจ้าหน้าที่ดูแลด้านการสนับสนุนสินค้าหรือตอบข้อสอบถามแก่ผู้บริโภค ส่วนการโทรศัพท์ออกจากศูนย์รับเรื่องนั้นจะดำเนินงานทางด้านการขายสินค้าและการบริการ (telemarketing), ชักชวนด้านการกุศล หรือบริจาคทางการเมือง, ทวงหนี้ และการสอบถามด้านการตลาด ศูนย์รับเรื่องยังเป็นศูนย์กลางการดูแลด้านการสื่อสารส่วนบุคคล ทั้งจดหมาย, แฟกซ์, ซอฟต์แวร์สนับสนุนแบบสด (live support software), สื่อสังคม, ระบบส่งข้อความทันที และอีเมล์
ฮอบบิท (วงดนตรี)
ฮอบบิท (Hobbit) เป็นวงดนตรีแนวป็อปร็อก สัญชาติไทย จากค่ายมิวสิก บั๊กส์ ประกอบด้วยสมาชิก ได้แก่ เอฟ-อมรวุฒิ เมธสาตร์ (ร้องนำ), เอ็ม-ยุทธนา ประจิมทิศ (กีตาร์), แก๊ป-ชาย นวาวัฒน์ (กลอง), และ อรรถ-อภิชาต ชูแก้ว (เบส)
เริ่มทำงานเป็นเป็นกลุ่มคนเบื้องหลังความสำเร็จของศิลปินร่วมค่าย จนได้มีผลงานเพลงแนะนำ ในเพลง "คำดี ๆ" และ "เท่าเดิม" จากโปรเจกต์ Teen Spirit หลังจากนั้นจึงมีผลงานอัลบั้มชุดแรกที่ชื่อ Display เป็นแนวเพลงที่พวกเขาเรียกว่า Hard Pop เพลงดังชุดนี้  “ถูกที่ ผิดเวลา”  ขึ้นอันดับ 1 บนชาร์ท Seed Chart Top 20 ภายในเวลา 2 สัปดาห์
คำว่า ฮอบบิท มาจากตัวละครเรื่อง เดอะลอร์ดออฟเดอะริงส์ ซึ่งพวกเขาชอบตัวละครตัวนี้และได้พูดถึงที่มาของชื่อวงไว้ว่า "พวกเขาเป็นคนตัวเล็ก ที่ทำงานใหญ่สำเร็จ... พวกเราจึงอยากเป็นเช่นนั้น" ซึ่งพวกเขาทั้ง 4 คนก็เป็นคนรูปร่างเล็กด้วย
ดาราจักรกงเกวียน
ดาราจักรกงเกวียน (รู้จักกันในชื่อ ESO 350-40) เป็นดาราจักรชนิดวงแหวน อยู่ห่างจากโลกประมาณ 500 ล้านปีแสง ในกลุ่มดาวช่างแกะสลัก มีขนาดประมาณ 150,000 ปีแสง มวลประมาณ 2.9–4.8 × 109 มวลดวงอาทิตย์ และหมุนด้วยอัตราเร็ว 217 กิโลเมตรต่อวินาที เดิมทีเป็นดาราจักรชนิดก้นหอยธรรมดาแบบเดียวกับดาราจักรทางช้างเผือกของเรา แต่เนื่องจากการชนครั้งใหญ่กับอีกดาราจักรหนึ่งเมื่อประมาณ 400 ล้านปีก่อนจึงทำให้กลายเป็นดาราจักรชนิดวงแหวนอย่างที่เป็นในปัจจุบัน
ข้าง ๆ มีดาราจักรขนาดอีกสองแห่งอยู่ใกล้ คือ PGC 2249 และ PGC 2252 เป็นดาราจักรบริวาร แต่โดยทั่วไปเชื่อกันว่าไม่ได้มีความเกี่ยวข้องอะไรกับการพุ่งชน ส่วนดาราจักรที่ชนกับดาราจักรกงเกวียนนั้นได้เคลื่อนห่างออกไปนานแล้ว
แหล่งข้อมูลอื่น
Ringgalaxie
โรงแรมฮาลูโดโวพาเลซ
โรงแรมฮาลูโดโวพาเลซ (Haludovo Palace Hotel) เป็นโรงแรม-รีสอร์ทร้างบนเกาะเกิร์ก ทางเหนือของมาลินสกา ในประเทศโครเอเชีย สร้างขึ้นในปี 1971 ในปี 1972 บ็อบ กูชีโอนี ผู้ก่อตั้งนิตยสาร เพนต์เฮาส์ ลงทุน 45 ล้านดอลล่าร์สหรัฐ เปิดตัวคาสิโน เพนต์เฮาส์แอเดรียติกคลับ (Penthouse Adriatic Club) ในโรงแรม ซึ่งล้มละลายและปิดกิจการในปีต่อมา
ในสมัยสงครามยูโกสลาเวีย โรงแรมถูกใช้เป็นที่พักพิงผู้ลี้ภัย และในปี 1995 โรงแรมถูกขายต่อให้กับผู้ลงทุนเอกชน และผ่านมือเจ้าของอีกหลายคน จนกระทั่งปิดตัวในปี 2001 ในปัจจุบัน โรงแรมถูกทิ้งร้างโดยภายในของโรงแรมมีสภาพทรุดโทรมอย่างหนัก ในขณะที่โครงสร้างภายนอกของโรงแรมยังคงอยู่ปกติ ในปี 2018 พบว่าป้ายบอกทางในพื้นที่ยังคงชี้ทางไปยังโรงแรมนี้อยู่
ในเดือนตุลาคม 2018 มีการประกาศว่ามีผู้ลงทุนสนใจพัฒนาโรงแรมขึ้นใหม่เป็นรีสอร์ตปิด โดยเปิดรับการลงทุนจากภายนอก อย่างไรก็ตาม หากทำนามแผนนี้จะส่งผลให้ชายหาดในบริเวณถูกปิดไม่ให้เข้าได้โดยคนทั่วไป และจะเป็นการตัดขาดทางเดินริมหาดของสาธารณะระหว่างมาลินสกา กับ เนียวิเซ นครมาลินสกา หน่วยงานรัฐบาลท้องถิ่น และชาวบ้านในพื้นที่ล้วนออกมาแสดงการต่อต้านแผนพัฒนาใหม่นี้
สบู่ (เพลงอภิวัชร์ เอื้อถาวรสุข)
การตอบรับ
เพลง "สบู่" ติดอันดับสูงสุดที่ 2 จากการจัดอันดับของซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 สิงหาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
รถไฟใต้ดินเดลี
เมื่อเดือนพฤศจิกายน ค.ศ. 2010 มีรถไฟฟ้าจำนวน 2,700 เที่ยวต่อวัน ให้บริการเวลา 06:00-23:00 น. ความถี่ประมาณ 2 นาที 40 วินาที รถไฟฟ้าจะพ่วงรถ 4-6 คันต่อขบวน แต่ถ้ามีผู้โดยสารมาก ก็จะเพิ่มเป็น 8 คันต่อขบวน โดยสายสีเหลืองเป็นสายแรกที่มี 8 คันต่อขบวน  ใช้พลังไฟฟ้า 25 กิโลโวลต์ 50 เฮิร์ตซ์ ไฟฟ้ากระแสสลับ โดยรับส่งไฟฟ้าผ่านทางลวดไฟฟ้าเหนือหัว สถิติผู้โดยสารเฉลี่ยรายวันคือ 2.5 ล้านคน
ออสการ์
Oscar อาจหมายถึง
รังสีก่อไอออน
รังสีก่อไอออน (ionizing radiation) เกิดจากการแผ่รังสีที่มีพลังงานพอที่จะปลดปล่อยอิเล็กตรอนให้เป็นอิสระจากอะตอมหรือโมเลกุล หรือเป็นการแผ่รังสีจากการแตกตัวเป็นไอออน (Ionization) การแผ่รังสีดังกล่าว (หรือสั้น ๆ ว่ารังสี) ถูกสร้างขึ้นจากอนุภาคย่อย, ไอออนหรืออะตอมที่มีพลัง, เคลื่อนที่ด้วยความเร็วสูง (ปกติเร็วกว่าความเร็วแสง 1%) และเป็นคลื่นแม่เหล็กไฟฟ้าที่ปลายสเปคตรัมของคลื่นแม่เหล็กไฟฟ้าพลังงานสูง
รังสีแกมมา, รังสีเอกซ์, และส่วนที่เป็นอัลตราไวโอเลตที่สูงกว่าของสเปกตรัมแม่เหล็กไฟฟ้าเป็นพวกแตกตัวเป็นไอออน ในขณะที่ส่วนที่เป็นอัลตราไวโอเลตที่ต่ำกว่าของสเปกตรัมแม่เหล็กไฟฟ้าอีกทั้งส่วนล่างของสเปคตรัมที่ต่ำกว่ายูวีที่รวมทั้งแสงที่มองเห็นได้ (รวมเกือบทุกประเภทของแสงเลเซอร์), อินฟาเรด, ไมโครเวฟ และคลื่นวิทยุ ทั้งหมดนี้ถูกพิจารณาว่าเป็นรังสีที่ไม่มีการแตกตัวเป็นไอออน เขตแดนระหว่างรังสีแม่เหล็กไฟฟ้าแบบแตกตัวเป็นไอออนและที่ไม่ใช่แบบแตกตัวเป็นไอออนที่เกิดขึ้นในรังสีอัลตราไวโอเลตไม่ได้ถูกกำหนดไว้อย่างชัดเจน เนื่องจากโมเลกุลและอะตอมที่แตกต่างกันจะแตกตัวเป็นไอออนที่พลังงานแตกต่างกัน นิยามที่ตกลงกันกำหนดเขตแดนไว้ที่พลังงานของโฟตอนระหว่าง 10 eV ถึง 33 eV ในรังสีอัลตราไวโอเลต
อนุภาคย่อยของอะตอมทั่วไปที่แตกตัวเป็นไอออนจากกัมมันตภาพรังสีรวมถึงอนุภาคแอลฟา, อนุภาคบีตา, และนิวตรอน เกือบทั้งหมดของผลิตภัณฑ์จากการสลายให้กัมมันตรังสีจะเป็นพวกที่แตกตัวเป็นไอออนเพราะพลังงานจากการสลายได้กัมมันตรังสีโดยทั่วไปจะสูงกว่าอย่างมากจากที่จำเป็นต้องใช้ในการแตกตัว อนุภาคย่อยของอะตอมที่มีการแตกตัวอื่น ๆ ที่เกิดขึ้นตามธรรมชาติก็มี มิวออน, มีซอน, โพสิตรอน, นิวตรอนและอนุภาคอื่น ๆ ที่ประกอบขึ้นเป็นรังสีคอสมิกขั้นที่สอง ที่มีการผลิตหลังจากรังสีคอสมิกขั้นที่หนึ่งมีปฏิสัมพันธ์กับชั้นบรรยากาศของโลก รังสีคอสมิกยังอาจผลิตไอโซโทปรังสีในโลกอีกด้วย (ตัวอย่างเช่นคาร์บอน-14) ซึ่งเป็นผลให้เกิดการเสื่อมสลายและผลิตรังสีที่เกิดจากการแตกตัวเป็นไอออน
รังสีคอสมิกและการเสื่อมสลายของไอโซโทปกัมมันตรังสีเป็นแหล่งที่มาหลักของรังสีที่เกิดจากการแตกตัวเป็นไอออนตามธรรมชาติบนโลกที่เรียกว่ารังสีพื้นหลัง
รังสีจากการแตกตัวยังสามารถสร้างแบบเทียมขึ้นมาได้โดยใช้หลอดรังสีเอกซ์, เครื่องเร่งอนุภาค และวิธีการต่าง ๆ ที่ผลิตไอโซโทปรังสีแบบเทียม
รังสีจากการแตกตัวจะมองไม่เห็นและจะไม่สามารถตรวจพบได้โดยตรงจากความรู้สึกของมนุษย์, ดังนั้นเครื่องมือตรวจจับรังสีเช่นเครื่องไกเกอร์มูลเลอร์เคาน์เตอร์จึงจำเป็น อย่างไรก็ตามรังสีจากการแตกตัวอาจนำไปสู่​​การปล่อยครั้งที่สองของแสงที่มองเห็นได้หลังจากการมีปฏิสัมพันธ์กับสสาร เช่นในการแผ่รังสีเชเรนคอฟ และการเรืองแสงรังสี (radioluminescence)
รังสีจากการแตกตัวถูกนำไปใช้อย่างสร้างสรรค์ในหลากหลายสาขาเช่นยา, การวิจัย, การผลิต, การก่อสร้างและพื้นที่อื่น ๆ แต่ก็ทำให้เกิดอันตรายต่อสุขภาพถ้าไม่ปฏิบัติตามมาตรการที่เหมาะสมที่ต่อต้านกับการสัมผัสที่ไม่พึงประสงค์ การสัมผัสกับรังสีจากการแตกตัวจะทำให้เกิดความเสียหายให้กับเนื้อเยื่อที่มีชีวิตและสามารถส่งผลให้เกิดการกลายพันธุ์, การเจ็บป่วยเนื่องจากรังสี, มะเร็งและการเสียชีวิต
อาโมส (พระมเหสีในทุตโมสที่หนึ่ง)
อาโมส เป็นพระราชินีแห่งอียิปต์โบราณในสมัยราชวงศ์ที่สิบแปด พระองค์เป็นพระราชินีของฟาโรห์อันดับที่สามของราชวงศ์ฟาโรห์ทุตโมสที่หนึ่งและเป็นพระราชมารดาของพระราชินีและฟาโรห์แฮตเชปซุต ชื่อของพระองค์หมายถึง "ผู้ที่เกิดจากดวงจันทร์"
พระประวัติ
ไม่มีใครรู้ว่าใครเป็นบิดาและมารดาของพระยางอาโมส มีคนแนะนำว่าอาโมสเป็นพระราชธิดาของฟาโรห์อเมนโฮเทปที่หนึ่งหรือพระราชธิดาของฟาโรห์อาโมสที่หนึ่งและอาจจะเป็นอาโมส-เนเฟอร์ทาริ พระมเหสีของฟาโรห์อาโมสที่หนึ่ง หรือออาโมสไม่เคยเป็นพระราชธิดาของฟาโรห์พระองค์ใดเลย ความจริงข้อนี้ทำให้เกิดความสงสัยเกี่ยวกับทฤษฎีเหล่านี้เกี่ยวกับการเชื่อมต่อของพระราชวงศ์กับพระนางอาโมส อย่างไรก็ตามอาโมสได้ถือตำแหน่งพระราชินีของฟาโรห์ นี้อาจแนะนำว่าพระองค์เป็นพระขนิษฐาของฟาโรห์ทุตโมสที่หนึ่ง
ผู้แทนโดยชอบธรรม
คำสำคัญ "ผู้แทนโดยชอบธรรม" (statutory agent หรือ legal representative) สามารถหมายถึง
Nepenthes ventricosa
Nepenthes ventricosa ( มาจากภาษาละตินใหม่: ventricosus = มีการโป่งพองที่ฝั่งหนึ่ง) เป็นหม้อข้าวหม้อแกงลิงที่สูงของประเทศฟิลิปปินส์ ขึ้นที่ระดับความสูง 1200-1500 ม.ในป่าฝนดิบเขา เป็นพืชอิงอาศัยชอบไต่ไปบนไม้พุ่มเตี้ย มีหม้อขนาดกลางสูงถึง 9 นิ้ว มีความหลากหลาย สีเขียวซีดหรือมีกระแดงหรือแดงทั้งหม้อ
N. ventricosa เป็นญาติใกล้ชิดกับ N. burkei แต่สามารถแยกได้โดยเอวคอดที่กลางหม้อ ปากเล็กกว่าและเพอริสโตมบาง
เซ็กส์ (เพลงเดอะไนน์ทีนเซเวนตีไฟฟ์)
"เซ็กส์" (Sex) เป็นเพลงของวงดนตรีอังกฤษ เดอะไนน์ทีนเซเวนตีไฟฟ์ จากเอกซ์เทนเดดเพลย์ชุดที่สองของพวกเขาในชื่อเดียวกัน (2012) และสตูดิโออัลบัมเปิดตัวที่มีชื่อเดียวกับวง (2013) เพลงเขียนโดยสมาชิกวง จอร์จ แดเนียล, แมทธิว เฮลี, แอดัม ฮันน์ และรอสส์ แมกดอนัลด์ ซึ่งได้ผลิตเพลงเวอร์ชันอีพีร่วมกับไมเคิล และรอเบิร์ต โคลส์ ในขณะที่ ไมก์ ครอสซีย์ ร่วมผลิตเพิ่มเติมด้วย เวอร์ชันอัลบัม ผลิตโดยครอสซีย์และเดอะไนน์ทีนเซเวนตีไฟฟ์ ออกจำหน่ายเป็นซิงเกิลนำเมื่อวันที่ 23 สิงหาคม 2013 ผ่านสังกัดเดอร์ตีฮิต, โพลีดอร์ และวาแกรนต์
ในด้านดนตรี "เซ็กส์" เป็นเพลงแนวอินดีร็อก, อินดีป็อป และอีโมที่มีองค์ประกอบของบริตป็อป, พาวเวอร์ป็อป และป็อปพังก์ บอกเล่าประเด็นเกี่ยวกับการร่วมเพศและความสัมพันธ์ที่จงรักภักดี เนื้อร้องแสดงถึงอารมณ์รุนแรงภายในของวัยรุ่น ความต้องการทางเพศ และการนอกใจ หลังถูกปล่อยออกมา เพลงได้รับคำวิจารณ์ในเชิงบวกจากนักวิจารณ์ดนตรีร่วมสมัย ขึ้นถึงอันดับที่ 34 บนชาร์ตซิงเกิลแห่งสหราชอาณาจักร และอันดับที่ 35 บนชาร์ต บิลบอร์ด ออลเทอร์นาทิฟแอร์เพลย์
เซาตูแม (แก้ความกำกวม)
เซาตูแม (ภาษาโปรตุเกสแบบยุโรป) หรือ เซาโตแม (ภาษาโปรตุเกสแบบบราซิล) หมายถึงโธมัสอัครทูต และอาจสื่อถึงสถานที่ต่อไปนี้:
สัญญา ธรรมศักดิ์
ศาสตราจารย์ สัญญา ธรรมศักดิ์ (5 เมษายน พ.ศ. 2450 – 6 มกราคม พ.ศ. 2545) เป็นนักกฎหมายและนักการเมืองชาวไทย เคยดำรงตำแหน่งประธานศาลฎีกา, คณบดีคณะนิติศาสตร์ และอธิการบดีมหาวิทยาลัยธรรมศาสตร์ กรรมการข้าราชการพลเรือนผู้ทรงคุณวุฒิ ,ตุลาการศาลรัฐธรรมนูญ ปลัดกระทรวงยุติธรรม รองประธานสภาร่างรัฐธรรมนูญ, ได้รับการแต่งตั้งเป็นนายกรัฐมนตรีไทยคนที่ 12 และได้รับพระราชทานแต่งตั้งเป็นประธานองคมนตรี
การดำรงตำแหน่งองคมนตรี
สัญญา ธรรมศักดิ์ได้รับการโปรดเกล้าฯ แต่งตั้งเป็นองคมนตรี เมื่อวันที่ 18 มิถุนายน พ.ศ. 2511 เรื่อยมาจนกระทั่งถึงวันที่ 14 ตุลาคม พ.ศ. 2516 เขากราบบังคมทูลลาไปดำรงตำแหน่งนายกรัฐมนตรี ต่อมาหลังจากท่านพ้นจากตำแหน่งนายกรัฐมนตรีแล้ว จึงได้รับการโปรดเกล้าฯ แต่งตั้งเป็นองคมนตรีอีกครั้ง เมื่อวันที่ 26 มีนาคม พ.ศ. 2518 พร้อมกับบุคคลอื่น ๆ อีก 11 คน ต่อมา หม่อมหลวงเดช สนิทวงศ์ ประธานองคมนตรีถึงแก่อสัญกรรมในวันที่ 8 กันยายน พ.ศ. 2518 ตำแหน่งประธานองคมนตรีจึงว่างลง พระบาทสมเด็จพระมหาภูมิพลอดุลยเดชมหาราช บรมนาถบพิตรมีพระบรมราชโองการโปรดเกล้าฯ แต่งตั้ง สัญญา ธรรมศักดิ์เป็นประธานองคมนตรี เมื่อวันที่ 5 ธันวาคม พ.ศ. 2518 เขาดำรงตำแหน่งนี้เรื่อยมาจนถึงวันที่ 4 กันยายน พ.ศ. 2541 จึงพ้นจากตำแหน่งประธานองคมนตรี โดยท่านขอลาออกเองเนื่องจากปัญหาสุขภาพ พลเอก เปรม ติณสูลานนท์จึงได้รับโปรดเกล้าฯ เป็นประธานองคมนตรีสืบมา
การดำรงตำแหน่งในมหาวิทยาลัยธรรมศาสตร์
สัญญาได้รับการโปรดเกล้าฯ แต่งตั้งเป็นศาสตราจารย์พิเศษ ประจำมหาวิทยาลัยธรรมศาสตร์ เมื่อ พ.ศ. 2511
การดำรงตำแหน่งนายกรัฐมนตรี
สัญญาได้รับพระบรมราชโองการแต่งตั้งให้ดำรงตำแหน่งนายกรัฐมนตรีเมื่อวันที่ 14 ตุลาคม พ.ศ. 2516 เวลา 19.00 น. ในเหตุการณ์ 14 ตุลา หลังจากถวายบังคมลาออกของจอมพล ถนอม กิตติขจร ซึ่งขณะนั้นเขาดำรงตำแหน่งอธิการบดีมหาวิทยาลัยธรรมศาสตร์และองคมนตรีอยู่ หลังจากได้มีประกาศแต่งตั้งไป กลุ่มผู้ชุมนุมบางส่วนได้โห่ร้องด้วยความดีใจ แต่บางส่วนก็ยังไม่ปักใจเชื่อ และการปะทะกันก็ยังต่อเนื่องอยู่ ในเวลา 23.15 น. ท่านได้กล่าวคำปราศรัยจากหอพระสมุด ในพระตำหนักจิตรลดารโหฐาน โดยผ่านทางสถานีวิทยุกระจายเสียงแห่งประเทศไทยและโทรทัศน์รวมการเฉพาะกิจแห่งประเทศไทยว่า
จากนั้นในวันที่ 16 ตุลาคม พ.ศ. 2516 เวลา 16.00 น. สัญญาได้นำคณะรัฐมนตรี เข้าเฝ้าเพื่อถวายสัตย์ปฏิญาณก่อนเข้ารับตำแหน่ง ณ พระตำหนักจิตรลดารโหฐาน ซึ่งคณะรัฐมนตรีชุดนี้ประกอบด้วยบุคคลสำคัญต่าง ๆ เช่น พลอากาศเอก ทวี จุลละทรัพย์ เป็นรัฐมนตรีว่าการกระทรวงกลาโหม หม่อมเจ้าจักรพันธ์เพ็ญศิริ จักรพันธุ์ เป็นรัฐมนตรีว่าการกระทรวงเกษตรและสหกรณ์ ประกอบ หุตะสิงห์ เป็นรัฐมนตรีว่ากระทรวงยุติธรรม พลตรี ชาติชาย ชุณหะวัณ เป็นรัฐมนตรีช่วยว่าการกระทรวงต่างประเทศ เสม พริ้งพวงแก้ว เป็นรัฐมนตรีช่วยว่าการกระทรวงสาธารณสุข เป็นต้น
ซึ่งรัฐบาลชุดนี้ได้ถูกสื่อมวลชนตั้งฉายาให้ว่า "รัฐบาลท่านพระครู" เนื่องจากนายกรัฐมนตรีเป็นบุคคลที่ธรรมะธรรมโม และแม้ได้เข้ามาบริหารราชการแล้วก็ตาม แต่สถานการณ์ในประเทศยังคงระอุอยู่ เพราะเหตุความวุ่นวายต่าง ๆ และรัฐบาลเสนอกฎหมายผ่านสภาถึง 3 ฉบับ แต่ไม่ผ่านการพิจารณาจากสภานิติบัญญัติแห่งชาติ จึงได้รับฉายาใหม่ว่า "รัฐบาลมะเขือเผา" จนในวันที่ 22 พฤษภาคม พ.ศ. 2517 เขาได้ทำหนังสือลาออกจากตำแหน่ง แต่ หม่อมราชวงศ์คึกฤทธิ์ ปราโมช ประธานสภานิติบัญญัติ เห็นชอบให้ท่านเป็นนายกรัฐมนตรีตามเดิมในวันที่ 28 พฤษภาคม จนกระทั่งมีการเลือกตั้งเมื่อวันที่ 26 มกราคม พ.ศ. 2518 และวันที่ 14 กุมภาพันธ์ พ.ศ. 2518 มีพระบรมราชโองการแต่งตั้งหม่อมราชวงศ์เสนีย์ ปราโมช ดำรงตำแหน่งนายกรัฐมนตรีคนต่อไปจากการเลือกตั้ง เขาจึงได้พ้นวาระไป
ถึงแก่อสัญกรรม
สัญญาถึงแก่อสัญกรรม เมื่อวันที่ 6 มกราคม พ.ศ. 2545 ณ โรงพยาบาลรามาธิบดี สิริอายุได้ เมื่อวันที่ 7 มกราคม พ.ศ. 2545 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ ไปพระราชทานน้ำหลวงอาบศพ ณ พระที่นั่งทรงธรรม วัดเบญจมบพิตรดุสิตวนาราม และวันที่ 21 กันยายน พ.ศ. 2545 พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินโดยรถยนต์พระที่นั่ง พร้อมด้วย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จากพระตำหนักจิตรลดารโหฐาน พระราชวังดุสิต ไปพระราชทานเพลิงศพ พร้อมกับท่านผู้หญิงพงา ธรรมศักดิ์ ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์
ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
เครื่องราชอิสริยาภรณ์ไทย
สาขานิติศาสตร์
วันชาติสาธารณรัฐจีน
วันดับเบิลเท็น เป็นวันชาติของสาธารณรัฐจีน และเฉลิมฉลองการเริ่มต้นของการลุกฮือหวูชาง เมื่อวันที่ 10 ตุลาคม พ.ศ. 2454 และได้กลายมาเป็นการปฏิวัติซินไฮ่ซึ่งนำไปสู่การล้มล้างราชวงศ์ชิง การล่มสลายของราชวงศ์ชิงยังเป็นเหตุแห่งการสถาปนาสาธารณรัฐจีนเมื่อวันที่ 1 มกราคม พ.ศ. 2455 ดังนั้นรัฐบาลจึงกำหนดวันดังกล่าวให้เป็น วันเฉลิมฉลองชาติ ความหมายคำว่า ดับเบิลเท็น มาจากการนำอักษรจีน 2 ตัว "ที่แปลว่า 10" ซ้ำสองครั้ง หรือ "วันสองสิบ" ซึ่งหมายถึงวันที่ 10 เดือน 10 (ตุลาคม) ตรงกับวันปฏิวัติซินไฮ่
ประวัติ
วันชาติสาธารณรัฐจีน อาจเรียกอีกชื่อได้ว่า วันดับเบิลเท็น หรือ วันสองสิบ นั้นมีความสำคัญที่ตรงกับวันที่ 10 เดือน 10 ปี ค.ศ. 1911 ได้มีการก่อการกำเริบอู่ชางเกิดขึ้น เพื่อล้มล้างราชวงศ์ชิง เป็นเหตุการณ์สำคัญที่ทำให้เกิดการปฏิวัติซินไฮ่ตามมา จนนำไปสู่การสละราชสมบัติของจักรพรรดิผู่อี๋จักรพรรดิองค์สุดท้ายของราชวงศ์ชิง สิ้นสุดการปกครองแบบสมบูรณาญาสิทธิราชย์ของจีนที่มียาวนานกว่า 5,000 ปี และได้มีการเริ่มต้นการปกครองประเทศแบบ "สาธารณรัฐจีน" ดร.ซุน ยัตเซ็น ได้รับเลือกตั้งเป็นประธานาธิบดีชั่วคราวคนแรกของสาธารณรัฐ วันดับเบิลเท็นหรือวันสองสิบได้กลายเป็นวันชาติของสาธารณรัฐจีนตลอดที่ปกครองในแผ่นดินใหญ่
แต่ด้วยผลของสงครามกลางเมืองจีน รัฐบาลแห่งสาธารณรัฐจีนพ่ายแพ้ให้กับพรรคคอมมิวนิสต์จีนและสูญเสียการควบคุมจีนแผ่นดินใหญ่ และอพยพไปยังเกาะไต้หวันใน พ.ศ. 2492 ส่วนพรรคคอมมิวนิสต์จีนที่ชนะสงครามกลางเมืองได้สถาปนา "สาธารณรัฐประชาชนจีน" ขึ้นปกครองแผ่นดินใหญ่ ได้เปลี่ยนวันชาติมาเป็น วันที่ 1 ตุลาคมของทุกปี ซึ่งถือเป็น วันชาติของสาธารณรัฐประชาชนจีน ที่เฉลิมฉลองในปัจจุบันแทน
ส่วนวันสองสิบหรือวันเฉลิมฉลองชาติของสาธารณรัฐจีนปัจจุบันจึงเฉลิมฉลองแต่เฉพาะในไต้หวันเป็นหลัก จนในภายหลังได้มีการเรียกกันอย่างย่อๆว่า วันชาติไต้หวัน ส่วนการฉลองวันชาติในกลุ่มชาวจีนโพ้นทะเลบางส่วนก็เฉลิมฉลองด้วยเช่นกัน
การเฉลิมฉลองในไต้หวัน
ในระหว่างการสถาปนาสาธารณรัฐจีนในแผ่นดินใหญ่ของจีน เกาะไต้หวันตกอยู่ภายใต้การปกครองของญี่ปุ่นซึ่งเริ่มตั้งแต่ปี ค.ศ. 1895 และสิ้นสุดในปี ค.ศ. 1945 หลังการประกาศยอมแพ้ของจักรวรรดิญี่ปุ่นในสงครามโลกครั้งที่สอง ไต้หวันได้รับเอกราชและได้กลับมาเป็นส่วนหนึ่งของสาธารณรัฐจีนอีกครั้ง
ในไต้หวัน การเฉลิมฉลองอย่างเป็นทางการเริ่มจากการประดับธงชาติสาธารณรัฐจีนหน้าบริเวณทำเนียบประธานาธิบดีควบคู่ไปกับการร้องเพลงชาติสาธารณรัฐจีน ในที่สาธารณะ และจะมีการเฉลิมฉลองที่ทำเนียบประธานาธิบดีเป็นที่แรก จากนั้นจะมีการสวนสนามของกองทัพแห่งชาติ หรือ พิธีสวนสนามวันชาติสาธารณรัฐจีน การเฉลิมฉลองยังประกอบด้วย วัฒนธรรมแบบจีนและวัฒนธรรมพื้นแบบไต้หวัน อาทิเช่น การเชิดสิงโต, การเชิดมังกร, วงบรรเลงตีกลอง และการแสดงพื้นเมืองของชาวพื้นเมืองไต้หวัน เมื่อถึงเวลากลางคืน ประธานาธิบดีแห่งสาธารณรัฐจีนจะออกอากาศถ่ายทอดสดทางโทรทัศน์อวยพรประชาชน และจะมีการยิงดอกไม้ไฟตามเมืองสำคัญๆทั่วเกาะไต้หวัน
พิธีสวนสนามของทหาร
กองทัพแห่งสาธารณรัฐจีนมีธรรมเนียมที่จะจัดกิจกรรมการเดินสวนสนามทางทหารในช่วงวันเฉลิมฉลองชาติ โดยมีการเดินสวนสนามของเหล่าทหารของกองทัพพร้อมอาวุธยุทโธปกรณ์ผ่านลานหน้าทำเนียบประธานาธิบดี โดยปกติแล้วจะมีเจ้าหน้าที่ทหาร, คณะผู้แทนรัฐสภาผู้ทรงเกียรติและเอกอัครราชทูตจากประเทศต่างๆได้รับเชิญให้เข้าร่วมชมการเดินสวนสนามด้วย
การเดินสวนสนามได้ถูกจัดขึ้นอย่างไม่ต่อเนื่องเป็นระยะๆในระหว่างช่วงที่สาธารณรัฐจีนอยู่ที่ไต้หวัน การเดินสวนสนามในวันที่ 10 ตุลาคม ค.ศ.1949 เป็นการเดินสวนสนามที่จัดขึ้นเป็นครั้งแรกต่อสาธารณชนที่ไต้หวัน มี เฉิน เฉิง ดำรงตำแหน่งเจ้าหน้าที่ตรวจตราการเดินสวนสนาม การเดินสวนสนามได้ถูกยกเลิกเนื่องจากเกิดอุบัติเหตุบ่อยครั้งและการวิพากษ์วิจารณ์ว่าสิ้นเปลืองงบประมาณ จนถึงสมัยที่ประธานาธิบดี หม่า อิงจิ่วได้ขึ้นดำรงตำแหน่งประธานาธิบดี การเดินสวนสนามได้ถูกจัดขึ้นอีกครั้ง
การเดินสวนสนามจะมีธรรมเนียมการตะโกนร้องขานว่า "สาธารณรัฐจีนจงเจริญ!" ("จงฮวา หมิงกว๋อ ว่านซุ่ย!" (中華民國萬歲)) หลังจากการสิ้นสุดการประกาศสุนทรพจน์ของประธานาธิบดีแห่งสาธารณรัฐจีน
ฤดูพายุไซโคลนมหาสมุทรอินเดียตะวันตก-ใต้ พ.ศ. 2561–2562
'''ฤดูพายุไซโคลนมหาสมุทรอินเดียตะวันตก-ใต้ พ.ศ. 2561–2562''' เป็นฤดูกาลในอดีตของวัฏจักรรายปีของการก่อตัวพายุหมุนเขตร้อนและพายุหมุนกึ่งเขตร้อน ฤดูกาลนี้เป็นฤดูกาลสร้างความเสียหายสูงที่สุดและยังเป็นฤดูกาลที่มีกิจกรรมของพายุหมุนเขตร้อนมากที่สุดในแอ่งฯ นับตั้งแต่เริ่มมีการบันทึกสถิติในปี พ.ศ. 2510 เป็นต้นมา รวมถึงยังเป็นฤดูที่มีจำนวนผู้เสียชีวิตมากที่สุดเป็นอันดับสองรองจากฤดูกาล พ.ศ. 2434–2435 ซึ่งเป็นปีที่เกิดเหตุการณ์พายุไซโคลนในมอริเชียส พ.ศ. 2435 สร้างความเสียหายเป็นอย่างมากต่อเกาะมอริเชียส โดยฤดูกาลเริ่มต้นอย่างเป็นทางการในวันที่ 15 พฤศจิกายน 2561 และไปสิ้นสุดลงในวันที่ 30 เมษายน 2562 โดยมีข้อยกเว้นสำหรับมอริเชียสและเซเชลส์ ซึ่งจะสิ้นสุดลงในวันที่ 15 พฤษภาคม 2562 วันที่เหล่านี้เป็นช่วงเวลาตามธรรมเนียมนิยมซึ่งเป็นช่วงจำกัดของแต่ละปี ซึ่งมีพายุหมุนเขตร้อนและกึ่งเขตร้อนก่อตัวภายในแอ่ง ภายในทางตะวันตกของเส้น 90 °ตะวันออก และทางใต้ของเส้นศูนย์สูตร พายุหมุนเขตร้อนและกึ่งเขตร้อนในแอ่งนี้จะได้รับการเฝ้าระวังโดยศูนย์อุตุนิยมวิทยาชำนัญพิเศษประจำภูมิภาคในเรอูนียง
พายุหมุนเขตร้อนลูกแรกของฤดูกาลนี้คือพายุโซนร้อนกำลังปานกลางไม่มีชื่อ ก่อตัวขึ้นทางตะวันออกเฉียงเหนือของประเทศมาดากัสการ์เมื่อวันที่ 13 กันยายน พ.ศ. 2561 เป็นเวลาสองเดือนก่อนที่ฤดูกาลอย่างเป็นทางการจะเริ่มต้นขึ้น ในเดือนพฤศจิกายนมีพายุหมุนเขตร้อนจำนวนสองลูก ได้แก่ พายุไซโคลนรุนแรงอัลซีด์ ซึ่งก่อตัวขึ้นในวันที่ 5 พฤศจิกายน และพายุโซนร้อนกำลังแรงบูชรา เดือนธันวาคมมีพายุหมุนเขตร้อนจำนวนสองลูก มีความรุนแรงสูงสุดเป็นพายุไซโคลนรุนแรงทั้งสองลูก ได้แก่ ซีลีดา และ เกอนางา โดยพายุไซโคลนรุนแรงเกอนางาเคลื่อนตัวข้ามมาจากภูมิภาคออสเตรเลีย ส่วนชื่อ เกอนางา เป็นชื่อที่ตัวพายุได้รับมาจากศูนย์เตือนพายุหมุนเขตร้อนจาการ์ตา เดือนมกราคมมีพายุหมุนเขตร้อนจำนวนสองลูก มีความรุนแรงสูงสุดเป็นพายุโซนร้อนกำลังปานกลางทั้งสองลูก ได้แก่ เดสมอนด์ และ เอเกตแซง ในเดือนกุมภาพันธ์ถึงมีนาคมมีพายุหมุนเขตร้อนจำนวนสี่ลูก มีความรุนแรงสูงสุดเป็นพายุไซโคลนรุนแรงทั้งสี่ลูก ได้แก่ ฟูนานี, เจเลนา, ฮาเลฮ์ และ อิดาอี ต่อมา ซะแวนนาห์ ได้เคลื่อนตัวข้ามมาจากแอ่งภูมิภาคออสเตรเลียอีกหนึ่งลูก และกลายเป็นพายุไซโคลนรุนแรงลูกที่สองของเดือนมีนาคม ในบรรดาพายุเหล่านี้ ยกเว้น ฮาเลฮ์ และ ซะแวนนาห์ ล้วนมีผลกระทบต่อแผ่นดินทั้งสิ้น ซึ่งพายุอิดาอีทำให้มีผู้เสียชีวิตถึง 1,007 คนในประเทศโมซัมบิก ประเทศมาลาวี และประเทศมาดากัสการ์ ฤดูกาลนี้สร้างสถิติใหม่ของจำนวนพายุไซโคลนรุนแรง โดยมีจำนวนของพายุไซโคลนรุนแรงมากที่สุดนับตั้งแต่ยุคที่มีดาวเทียมครอบคลุมใน พ.ศ. 2510
ภาพรวมฤดูกาล
ฤดูกาลอย่างเป็นทางการเริ่มต้นขึ้นในวันที่ 15 พฤศจิกายน พ.ศ. 2561 และไปสิ้นสุดลงในวันที่ 30 เมษายน พ.ศ. 2562 เว้นแต่มอริเชียสและเซเชลส์ที่ฤดูกาลจะสิ้นสุดลงในวันที่ 15 พฤษภาคม พ.ศ. 2562
พายุโซนร้อนกำลังปานกลาง 01
ในการวิเคราะห์หลังพายุ (Post-storm analysis) ระบบพายุได้ถูกปรับเป็นพายุโซนร้อนกำลังปานกลาง แต่ไม่มีการตั้งชื่อให้กับพายุลูกนี้
พายุไซโคลนรุนแรงอิดาอี
เมื่อครั้งเป็นพายุดีเปรสชันเขตร้อน อิดาอีส่งผลกระทบกับประเทศมาลาวีและประเทศโมซัมบิก ทำให้มีผู้เสียชีวิตอย่างน้อย 56 ราย และได้รับบาดเจ็บอีก 577 คน จากเหตุอุทกภัยในประเทศมาลาวี มีผู้ได้รับผลกระทบจากพายุประมาณ 83,000 คน ตอนใต้ของจังหวัดจิกวาวาและจังหวัดนซันเจถูกตัดขาดเนื่องจากอุทกภัย ในประเทศโมซัมบิกมีผู้เสียชีวิตจากอุทกภัย 66 ราย และมีประชาชนได้รับผลกระทบ 141,000 คน สภารัฐมนตรีโมซัมบิกได้ร้องขอเงินจำนวน 1.1 พันล้านเมติคัล (17.6 ล้านดอลลาร์สหรัฐ) เพื่อนำมาช่วยเหลือผู้ที่ได้รับผลกระทบจากอุทกภัย
รายชื่อพายุ
ภายในมหาสมุทรอินเดียตะวันตก-ใต้ เมื่อพายุดีเปรสชันเขตร้อนและพายุดีเปรสชันกึ่งเขตร้อนใดที่ถูกประมาณว่ามีความเร็วลมเฉลี่ยภายใน 10 นาทีที่ 65 กม./ชม. โดยการวัดของศูนย์อุตุนิยมวิทยาชำนัญพิเศษประจำภูมิภาคในเกาะลาเรอูนียง ประเทศฝรั่งเศส (RSMC ลาเรอูนียง) พายุลูกดังกล่าวจะได้รับชื่อ อย่างไรก็ตาม ศูนย์เฝ้าระวังพายุหมุนเขตร้อนภูมิภาคย่อยในประเทศมอริเชียสและประเทศมาร์ดากัสการ์จะเป็นผู้กำหนดชื่อให้กับพายุหมุนเขตร้อนแทน โดยศูนย์เฝ้าระวังพายุหมุนเขตร้อนภูมิภาคย่อยในประเทศมอริเชียสจะกำหนดชื่อให้กับพายุหมุนเขตร้อน เมื่อพายุดีเปรสชันเขตร้อนทวีกำลังแรงเป็นพายุโซนร้อนกำลังปานกลาง ในขอบเขตระหว่างเส้นเมริเดียนที่ 55 องศาตะวันออกไปทางตะวันออกถึง 90 องศาตะวันออก ส่วนพายุดีเปรสชันเขตร้อนใดที่กำลังแรงเป็นพายุโซนร้อนกำลังปานกลางในขอบเขตระหว่างเส้นเมริเดียนที่ 30 องศาตะวันออกไปทางตะวันออกถึง 55 องศาตะวันออก พายุลูกนั้นจะได้รับชื่อจากศูนย์ย่อยในประเทศมาร์ดากัสการ์ ตั้งแต่ฤดูกาล 2559–2560 เป็นต้นมา ชุดรายชื่อที่ใช้ภายในมหาสมุทรอินเดียตะวันตก-ใต้จะถูกนำมาวนใช้ในทุก ๆ สามปี โดยชื่อพายุจะถูกใช้เพียงครั้งเดียว ดังนั้นชื่อพายุใดที่ถูกนำมาใช้แล้วในฤดูกาลนี้จะถูกถอนออกจากการวนใช้ซ้ำ และจะมีการตั้งชื่อขึ้นมาทดแทนในฤดูกาล 2564–2565 ส่วนชื่อพายุใดที่ยังไม่ถูกใช้จะถูกนำไปใช้อีกครั้งในฤดูกาล 2564–2565 โดยในฤดูกาล 2561–2562 มีชื่อถูกใช้ทั้งสิ้น 12 ชื่อ
ผลกระทบ
ตารางนี้จะแสดงพายุหมุนเขตร้อนและพายุหมุนกึ่งเขตร้อนทั้งหมดในช่วงฤดู 2561–2562 ของมหาสมุทรอินเดียตะวันตก-ใต้ ซึ่งจะระบุข้อมูลพื้นฐานเกี่ยวกับความรุนแรง, ช่วงเวลา, ชื่อ, พื้นที่ที่ได้รับผลกระทบ, ซึ่งข้อมูลส่วนใหญ่มาจากศูนย์กลางอุตุนิยมวิทยากำหนดขอบเขตส่วนภูมิภาค (RSMC) ลาเรอูนียง, จำนวนผู้เสียชีวิต และผลกระทบ ซึ่งมาจากรายงาน ข่าว หรือหน่วยงานจัดการด้านภัยพิบัติแห่งชาติที่เกี่ยวข้อง และผลกระทบจะเป็นค่าเงินดอลลาร์สหรัฐ ค.ศ. 2018 หรือ 2019 (พ.ศ. 2561 หรือ 2562)
รถยก
รถยก เป็นรถที่ใช้สำหรับยกและขนย้ายสิ่งของ รถยกสมัยใหม่ได้ถูกพัฒนาขึ้นเมื่อ พ.ศ. 2463 ในปัจจุบันรถยกถือเป็นสิ่งจำเป็นอย่างหนึ่งที่ใช้ในโรงงานอุตสาหกรรม และคลังสินค้า เป็นการช่วยลดเวลาการทำงาน ทุ่นแรงยกและการเคลื่อนย้าย ลดการบาดเจ็บจากการยกของหนัก และลดการจ้างมนุษย์ ลักษณะโดยทั่วไปของรถยกมี แท่งเหล็กยื่นออกมาจากโครงสร้างหลักของตัวรถเรียกว่า งา เพื่อใช้สำหรับวางและยกสิ่งของ เพื่อทำการเคลื่อนย้าย โดยอาศัยกลไกการทำงานในรูปแบบต่างๆ
ประวัติ
ในสมัยสงครามโลกครั้งที่ 1 มีส่วนสำคัญในการที่จะพัฒนาการยกแท่นรองฐานปืนด้วยระบบไฟฟ้าในการยก เนื่องจากความจำเป็นและสะดวกในการใช้งาน ได้มีการคิดค้นพัฒนาเพิ่มในด้านของการยกและขนย้ายลูกระเบิดให้เป็นไปด้วยความนิ่มนวลและมีความปลอดภัยมากขึ้น จึงได้พัฒนาใช้ทั้งแบบเชิงกล และรถยกใช้ไฟฟ้าขึ้นมาด้วย
รถยกรุ่นแรกจะเป็นแบบง่าย ๆ ไม่ใช้ระบบไฮดรอลิคในการยก ไม่มีงา แต่ใช้รอกเป็นตัวดึงโซ่และยก ยกได้ไม่สูงมากนัก ไม่ใช้คนนั่งขับ
ปี พ.ศ. 2460 ได้มีการพัฒนารถยกที่ใช้คนนั่งขับ โดย บริษัท Clark จำกัด เรียกว่า TruckTracter แต่เป็นการผลิตเพื่อใช้งานของ Clark เอง ในอีก 6 ปีต่อมา บริษัท Yale ได้ผลิตรถยกแบบใช้ไฟฟ้า และมีงาใช้ในการยกขึ้นมา การยกขึ้น-ลง ใช้แบบ Ratchet & Pinion หรือการใช้เฟืองและสปริงช่วยในการหมุนเพื่อผ่อนแรงยก
การใช้งานรถยกในสมัยนั้นยังเป็นไปแบบไม่แน่นอนจนได้มีการพัฒนาแท่นวางสินค้าขึ้นอย่างมีมาตรฐานในปี พ.ศ. 2473 เป็นจุดเปลี่ยนที่ทำให้มีการพัฒนารถยกเรื่อยมาจนถึงปัจจุบัน อย่างไรก็ตามการพัฒนารถยกเป็นไปแบบก้าวกระโดด ในช่วงสงครามโลกครั้งที่ 2 ความต้องการด้านอุปโภคและยุทธภัณท์ สูงขึ้นหลายเท่าตัว เป็นแรงผลักดันให้มีการเร่งพัฒนาการขนย้ายโดยเฉพาะการขนย้ายด้วยรถยก ส่วนรถยกที่ใช้ไฟฟ้าได้สร้างแบตเตอรี่สามารถใช้งานได้ 8 ชั่วโมงติดต่อกันโดยไม่ต้องประจุไฟใหม่
ต่อมาจึงได้พัฒนาด้านความปลอดภัยให้แก่คนขับขึ้นด้วยการทำกรงเหล็กป้องกันสิ่งของตกใส่คนขับ
หงส์ โอบี2-12
ดาวหงส์ โอบี2-12 เป็นดาวยักษ์ใหญ่ยิ่งสีฟ้าสดใสอย่างมาก ที่มีความสว่างที่สุดเท่าที่ทราบที่รู้จักกันในดาราจักร ซึ่งทำให้ดาวเกือบสองล้านครั้งสว่างกว่าดวงอาทิตย์ แม้น้อยกว่าครึ่งประมาณการเมื่อดาวค้นพบครั้งแรก
การผสานความเชื่อ
การผสานความเชื่อ (syncretism) คือความพยายามที่จะผสานความคิดหรือปรัชญาที่ต่างกันหรือตรงกันข้ามกันเข้าด้วยกัน โดยการนำตระกูลความคิดต่าง ๆ มาผสมผสานให้กลืนกันกันตามแนวปรัชญาใหม่ ที่อาจจะทำได้จากการดึงแนวเทียบของปรัชญาดั้งเดิม ธรรมเนียม และโดยเฉพาะจากเทววิทยาและปรัมปราวิทยาของศาสนาต่าง ๆ มาผสานกัน ในการสร้างพื้นฐานของความเป็นเอกทัศน์ของความคิดต่าง ๆ ดังว่าที่สามารถทำให้สร้างความเข้าใจได้จากมุมมองร่วมกัน (inclusive approach) ได้
การผสานความเชื่อป็นคำที่นิยมใช้ในความคิดที่เกี่ยวกับศาสนาเมื่อกล่าวถึงการผสานความเชื่อของปรัชญาศาสนาต่าง ๆ ขึ้นเป็นปรัชญาใหม่ หรือ ผสานเข้าเป็นธรรมเนียมศาสนาของความเชื่อจากธรรมเนียมที่เดิมแล้วไม่มีความเกี่ยวข้องกันแต่อย่างใด การประสานนี้อาจจะเกิดจากสาเหตุหลายประการ และสิ่งหลังอาจจะเกิดขึ้นในบริเวณที่มีประเพณีของศาสนาหลายศาสนาอยู่ด้วยกันและต่างก็มีบทบาทสำคัญในสังคม หรือในกรณีที่วัฒนธรรมถูกพิชิตและผู้พิชิตนำความเชื่อของศาสนาที่ต่างออกไปเข้ามาในสังคม แต่ไม่สามารถที่จะกำจัดความเชื่อหรือประเพณีการปฏิบัติดั้งเดิมของบริเวณที่พิชิตได้
Nepenthes talangensis
Nepenthes talangensis ( มาจากภาษาละติน: Talang = ภูเขา Talang, -ensis = จาก) เป็นหม้อข้าวหม้อแกงลิงที่สูงจากเกาะสุมาตรา ในประเทศอินโดนีเซีย
เมโลดรามา (อัลบั้ม)
ลอร์ดเลือกแจ็ก แอนโตนอฟฟ์เป็นผู้ร่วมทำงานหลัก เพราะเธอรู้สึกว่าจำเป็นต้องขยายงานศิลป์ของเธอจากเพียวฮีโรอิน ที่ผลิตโดยโจเอล ลิตเติล ผลงานขั้นสุดท้ายคือแผ่นเสียงอิเล็กโทรป็อปที่ผสมผสานท่วงทำนองจากเปียโน ซินธิไซเซอร์แบบพัลซิง และบีตอิเล็กทรอนิกส์ที่หนาแน่น นักวิจารณ์มองว่าอัลบั้มนี้เป็นการออกจากการผลิตที่ได้รับอิทธิพลจากฮิปฮอปแบบมินิมัลลิสต์จากรุ่นก่อน และถือว่าเป็นอัลบั้มแนวคิดหลวม ๆ ที่เล่าถึงอารมณ์ที่เกิดขึ้นจากงานปาร์ตีที่บ้าน เพลง "Green Light" "Perfect Places" และ "Homemade Dynamite" ได้รับการปล่อยตัวเป็นซิงเกิล ลอร์ดประชาสัมพันธ์อัลบั้มผ่านเทศกาลดนตรีหลายงาน และเมโลดรามาเวิลด์ทัวร์ในปี ค.ศ. 2017 และ ค.ศ. 2018
อัลบั้มนี้เป็นอัลบั้มแรกของลอร์ดที่ครองอันดับหนึ่งในสหรัฐอเมริกาและแคนาดา และยังครองอันดับสูงสุดในชาร์ตในออสเตรเลียและนิวซีแลนด์อีกด้วย ได้รับการรับรองระดับโกลด์หรือแพลตตินัมในประเทศดังกล่าวและสหราชอาณาจักร เมโลดรามาได้รับเสียงชื่นชมอย่างกว้างขวางจากนักวิจารณ์ร่วมสมัยและนำเสนอในรายการสิ้นปีและสิ้นทศวรรษต่าง ๆ ได้รับรางวัลนิวซีแลนด์มิวสิกอะวอดส์ สาขาอัลบั้มแห่งปี และได้รับการเสนอชื่อเข้าชิงรางวัลอัลบั้มแห่งปีในงานประกาศผลรางวัลแกรมมีประจำปี ครั้งที่ 60 ในปี ค.ศ. 2018 ซึ่งในปี ค.ศ. 2020 เมโลดรามาอยู่ในอันดับที่ 460 ในการแก้ไขรายการ 500 อัลบั้มที่ยิ่งใหญ่ที่สุดตลอดกาลของโรลลิงสโตน
รายการเพลง
หมายเหตุ
รายชื่อภาพยนตร์ไทย พ.ศ. 2566
'''รายชื่อภาพยนตร์ไทย ที่ออกฉายครั้งแรกในปี พ.ศ. 2566/2023 เรียงตามวันฉาย'''
'''รายชื่อภาพยนตร์ไทย ที่ออกฉายผ่านช่องทางออนไลน์ครั้งแรกในปี พ.ศ. 2566/2023 เรียงตามวันฉาย'''
(เนื่องจากในปี พ.ศ. 2563/2020 มีภาพยนตร์ไทยขนาดยาวจำนวนหนึ่งที่เลือกจัดจำหน่ายตนเอง หรือได้รับการจัดจำหน่ายครั้งแรกผ่านช่องทางการเข้าถึงออนไลน์ในรูปแบบต่างๆ หรือระบบ Streaming แทนการจัดฉายในโรงภาพยนตร์ โรงมหรสพ หรือสถานที่สาธารณะอื่นๆ ตามแนวทางที่เคยปรากฏมาตลอด - ตารางด้านล่างนี้คือการรวบรวมรายชื่อภาพยนตร์กลุ่มดังกล่าว ซึ่งนับรวมเฉพาะภาพยนตร์ไทยขนาดยาวที่ผู้ชมสามารถเข้าถึงออนไลน์ได้โดยจ่ายค่าเข้าชมเป็นการเช่า ซื้อ หรือสมัครสมาชิกระบบผู้ให้บริการเท่านั้น ไม่นับรวมภาพยนตร์ที่เผยแพร่ให้เข้าถึงได้โดยไม่เสียค่าใช้จ่าย และหากในช่วงเวลาเดียวกัน หรือในอนาคต ภาพยนตร์เหล่านี้ได้รับการจัดจำหน่ายในโรงภาพยนตร์ โรงมหรสพ หรือสถานที่สาธารณะอื่นๆ รายชื่อและข้อมูลของภาพยนตร์ดังกล่าวจะย้ายไปที่ตารางด้านบน)